"ΕΝΑ ΧΡΙΣΤΟΥΓΕΝΝΙΑΤΙΚΟ ΟΝΕΙΡΟ" για τους μικρούς μας φίλους, στην Δημοτική Βιβλιοθήκη της πόλης μας!
2019-12-18 18:00 (Europe/Athens) | OE_INV_2014_002s
Όταν ένα παιδί ζητάει συνέχεια δώρα και παιχνίδια δεν είναι περίεργο.
Περίεργο είναι να τα στοιβάζει στο δωμάτιό του και να μην τα ανοίγει.
Τι μπορεί να κρύβεται πίσω από μια τέτοια συμπεριφορά;
Κι ο Αϊ-Βασίλης τι ρόλο παίζει σε όλο αυτό;
Η Δημοτική Βιβλιοθήκη Πετρούπολης, το βιβλιοπωλείο PICK A bOOK και οι εκδόσεις ΜΕΤΑΙΧΜΙΟ προσκαλούν τους μικρούς τους φίλους σε γιορτινή εκδήλωση, με αφορμή το βιβλίο της Λίνας Σωτηροπούλου “ΕΝΑ ΧΡΙΣΤΟΥΓΕΝΝΙΑΤΙΚΟ ΟΝΕΙΡΟ”, την ΤΕΤΑΡΤΗ 18 ΔΕΚΕΜΒΡΙΟΥ 2019, στις 6 το απόγευμα, στον χώρο της Δημοτικής Βιβλιοθήκης της πόλης μας (Μπουμπουλίνας 59 & Αθ. Διάκου).
Για παιδιά από 4 ετών. ΕΙΣΟΔΟΣ ΕΛΕΥΘΕΡΗ
ΣΑΣ ΠΕΡΙΜΕΝΟΥΜΕ ΟΛΕΣ ΚΑΙ ΟΛΟΥΣ!
Δηλώστε συμμετοχή στο τηλέφωνο της βιβλιοθήκης 2105025250 ή στο email : librarypetroupolis@gmail.com. Δηλώστε τον αριθμό των παιδιών, το ονοματεπώνυμο κάθε παιδιού και την ηλικία του, καθώς επίσης κι ένα τηλέφωνο επικοινωνίας (κινητό).

Καλωσόρισμα στην... "Αστερούπολη"
2019-12-20 16:00 | epz_2011_0042
Καλωσόρισμα στην… “Αστερούπολη”.

Χριστουγεννιάτικες Ιστορίες της Νατάσσας Παπαδοπούλου
2019-12-22 10:00 - 13:00 | epz_2011_0042
Χριστουγεννιάτικες ιστορίες της Νατάσσας Παπαδοπούλου, με αφηγητή τον Γιώργο Ταξιαρχόπουλο.

Γιορτή τμημάτων Ωδείου "Καρυοθράστης"
2019-12-22 10:00 - 14:00 | “ΕΙΡΗΝΗ” ΤΟΥ ΑΡΙΣΤΟΦΑΝΗ ΑΠΟ ΤΗΝ ΕΝΩΣΗ ΕΛΛΗΝΩΝ ΛΟΓΟΤΕΧΝΩΝ
“Καρυοθραύστης” γιορτή τμημάτων Προπαίδειας και Προθεωρίας Δημοτικού Ωδείου.

Santa Run (Οι Αγιοβασίληδες... τρέχουν)
2019-12-22 11:00
Santa Run (Οι Αγιοβασίληδες… τρέχουν) στην Κεντρική Λεωφόρο, 25ης Μαρτίου.

Πεζοδρόμηση της Κεντρικής Λεωφόρου της Πετρούπολης
2019-12-22 11:00 - 15:00
Πεζοδρόμηση της κεντρικής λεωφόρου της Πετρούπολης.
Συμμετέχουν:
Η Φιλαρμονική, το Ωδείο, το Θεατρικό τμήμα του Δήμου μας, οι Πολιτιστικοί σύλλογοι: Πελοποννησίων, Ποντίων, Αιτωλοακαρνάνων & Ευρυτάνων,
Κρητών “Η Μεγαλόνησος”, Ηπηρωτών, “Χοροέκφραση”, “Ευ Ζην Φιλοτεχνείν”, ο Γιάννης Πανταζής με εργαστήριο ανθοδετικής
και οι Ιεροί Ναοί Αγ. Δημητρίου & Αγ. Τριάδας κ.α.

Κατασκευή Χριστουγεννιάτικων καρτών
2019-12-23 10:00 - 13:00 | epz_2011_0042
Κατασκευή Χριστουγεννιάτικων καρτών από το Εικαστικό Εργαστήριο του Δήμου.

Τα κάλαντα από το Τμήμα Παραδοσιακών Χορών του Δήμου
2019-12-24
Ψάλλει τα κάλαντα το τμήμα Παραδοσιακών Χορών του Δήμου μας, στην Κεντρική λεωφόρο Πετρούπολης (25ης Μαρτίου).

Παρουσίαση Μικρασιατικών χορών και τραγουδιών
2019-12-27 20:00
Ο Πολιτιστικός Σύλλογος “Τερψιχόρη” παρουσιάζει Μικρασιατικούς χορούς και τραγούδια, μαζί με την χορωδία του Συλλόγου Μυτιληναίων “Ο Θεόφιλος”, στην Κεντρική Λεωφόρο της Πετρούπολης (25ης Μαρτίου).

Το φορητό πλανητάριο έρχεται στην Πετρούπολη - Αστερούπολη!
2019-12-28 11:00 - 15:00, 2019-12-28 16:30 - 20:00, 2019-12-29 11:00 - 15:00, 2019-12-29 16:30 - 20:00
Το φορητό πλανητάριο έρχεται στην Πετρούπολη – Αστερούπολη!
Σας περιμένουμε όλους στην “Αστερούπολη”, να ανακαλύψουμε τη μαγεία του ουρανού, με οδηγό το άστρο των Χριστουγέννων!

Μουσικοθεατρικό Δρώμενο με έθιμα
2019-12-30
Μουσικοθεατρικό Δρώμενο με έθιμα, από τον Πολιτιστικό Σύλλογο “Αορείτης” στην Κεντρική Λεωφόρο Πετρούπολης.

Τα Κάλαντα από το Τμήμα Παραδοσιακών χορών
2019-12-31
Ψάλλει τα κάλαντα το Τμήμα Παραδοσιακών χορών του Δήμου μας, στην Κεντρική λεωφόρο της Πετρούπολης.

Εορτασμός Θεοφανίων και ρίψη του Τίμιου Σταυρού
2020-01-06
Εορτασμός Θεοφανίων και ρίψη του Τίμιου Σταυρού.

Διαδίκτυο: Φίλος ή εχθρός;
2020-01-20 18:30
Το Κέντρο Πρόληψης των Εξαρτήσεων και Προαγωγής της Ψυχοκοινωνικής Υγείας “Φαέθων”, σε συνεργασία με τον Σύλλογο Γονέων & Κηδεμόνων του 4ου Δημοτικού Σχολείου Πετρούπολης, πρόκειται να πραγματοποιήσει ανοιχτή συζήτηση – ομιλία με θέμα: “Διαδίκτυο: Φίλος ή εχθρός;” Κοινωνικές προεκτάσεις, πρόληψη.
Η συζήτηση θα πραγματοποιηθεί τη Δευτέρα 20 Ιανουαρίου 2020 και ώρα 18:30 στο 4ο Δημοτικό Σχολείο Πετρούπολης.
Εισηγητής θα είναι ο Κοινωνιολόγος Σπύρος Σασσάνης.

Ο ΡΟΛΟΣ ΤΟΥ ΣΧΟΛΕΙΟΥ ΚΑΙ ΤΩΝ ΕΙΔΙΚΩΝ ΨΥΧΙΚΗΣ ΥΓΕΙΑΣ.
2020-02-03 17:00 | “ΕΙΡΗΝΗ” ΤΟΥ ΑΡΙΣΤΟΦΑΝΗ ΑΠΟ ΤΗΝ ΕΝΩΣΗ ΕΛΛΗΝΩΝ ΛΟΓΟΤΕΧΝΩΝ
Με το σύνθημα «Όλοι μαζί για ένα καλύτερο διαδίκτυο για τα παιδιά της Πετρούπολης», ο Δήμος Πετρούπολης σε συνεργασία με το Ελληνικό Κέντρο Ασφαλούς Διαδικτύου, διοργανώνουν την Ημερίδα «Ο ρόλος του σχολείου και των ειδικών ψυχικής υγείας», την Δευτέρα 3 Φεβρουαρίου 2020 και ώρα 17:30 στο Πνευματικό Κέντρο του Δήμου Πετρούπολης (Αθανασίου Διάκου & Μπουμπουλίνας).
Η Ημερίδα απευθύνεται κυρίως σε Εκπαιδευτικούς και σε Ειδικούς Ψυχικής Υγείας, ωστόσο η είσοδος θα είναι ελεύθερη σε κάθε ενδιαφερόμενο. Οι Εγγραφές θα γίνουν την ίδια μέρα, 30’ πριν την έναρξη της Ημερίδας, στις 17:00.

Σύμφωνα με τους ερευνητές, η υπερβολική χρήση του Διαδικτύου μεταβάλλει τον τρόπο ζωής μας και ευνοεί τις συνθήκες ανάπτυξης Ψυχικών Διαταραχών.
Έρευνες έδειξαν, ότι κάποιοι από του χρήστες του ίντερνετ ανέπτυξαν μια καταναγκαστική συμπεριφορά και αντικατέστησαν την κοινωνική τους αλληλεπίδραση με διαδικτυακούς τόπους συνομιλίας (online chat rooms) και αλληλεπίδραση μέσα από κοινωνικά δίκτυα.
Τα αποτελέσματα μελετών δείχνουν ότι αυτό το είδος του εθισμού μπορεί να έχει σοβαρό αντίκτυπο στην Ψυχική Υγεία. Πολλές από τις μελέτες αυτές έρχονται να υποστηρίξουν την κοινή πεποίθηση ότι η υπερβολική χρήση του ίντερνετ, που αντικαθιστά την φυσιολογική κοινωνική συμπεριφορά του ατόμου μπορεί να συνδέεται με Ψυχικές Διαταραχές, όπως η Κατάθλιψη και ο Εθισμός.
Αδιαμφισβήτητα το διαδίκτυο διαδραματίζει σημαντικό ρόλο στην θεραπευτική προσέγγιση της Ψυχικής Υγείας και η ανάπτυξη της Ψυχικής Ανθεκτικότητας είναι αυτή που μπορεί να οριοθετήσει τον τρόπο της διαδικτυακής μας συμπεριφοράς.
Ομιλητές της Ημερίδας θα είναι οι:
• Γιώργος Κορμάς (Ιατρός, Εκπρόσωπος του Ελληνικού Κέντρου Ασφαλούς Διαδικτύου, Υπεύθυνος της Γραμμής Βοήθειας Help-Line.gr)
• Αναργυρούλα Ευσταθίου (Υπεύθυνη Λειτουργίας του Συμβουλευτικού Σταθμού Δήμου Πετρούπολης)
• Αναστασία Παπαδοπούλου (Εκπαιδευτικός Πληροφορικής, Πρέσβειρα του Ελληνικού Κέντρου Ασφαλούς Διαδικτύου)
Κατά τη διάρκεια της Ημερίδας θα γίνει παρουσίαση Διαδραστικού Υλικού του Ελληνικού Κέντρου Ασφαλούς Διαδικτύου, αναφορά σε περιστατικά που αφορούν το Διαδίκτυο, τα Διαδικτυακά Παιχνίδια και τα Κοινωνικά Δίκτυα, καθώς και παρουσίαση Προγραμμάτων του Διαδικτύου.
Μετά το τέλος της Ημερίδας, θα χορηγηθούν βεβαιώσεις παρακολούθησης.

2020-RolosSxoliou_012020-RolosSxoliou_02
